text: Placeringen af den vestdanske politiskole er helt åben igen
  18 november 2016 kl. 15.18
  Fredag lavede blå blok forlig om næste års finanslov. Aftalen åbner igen muligheden for at den vestdanske politiskole kan komme til at ligge her i landsdelen.
  I sidste uge slog regeringen fast at den nye skole skal ligge i Herning.
  Men der er ikke sat de nødvendige 300 millioner kroner af til et nybyggeri. Derfor skal placeringen nu igen diskuteres i politiforligskredsen. Det sagde finansminister Claus Hjort Frederiksen til journalisterne på Christiansborg fredag eftermiddag.
  Kristian Thulesen Dahl, formand, Dansk Folkeparti: "Kadetterne skal være færdiguddannede i 2018. Det betyder, at det kan være svært at nå at bygge nyt."
  Aftalen indebærer blandt andet, at 345 politikadetter bliver færdiguddannet inden 1. september 2018.
  - Kadetterne skal være færdiguddannede i 2018. Det betyder, at det kan være svært at nå at bygge nyt, uddybede Dansk Folkepartis formand, Kristian Thulesen Dahl, på pressemødet efter forhandlingerne.
  Dermed er placeringen af politiskolen igen helt åben – og syv kommuners bud kan igen komme i spil.
  
  